
NARVA LINNAVALITSUS

K O R R A L D U S

Narva								    ____.03.2019. a nr _____ - k


Narvas Turu tn 1 hoones asuvate
ruumide tasuta kasutusse andmine
(MTÜ Narva kasside SOS)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ-lt Narva kasside SOS, registrikood 80407269, taotlus, milles palutakse anda tasuta kasutusse Narvas Turu tn 1 hoones 1. korrusel asuvad ruumid nr 1, 11-17 üldpindalaga 121,8 m² kassidele varjupaiga korraldamiseks.

MTÜ Narva kasside SOS tegevuse eesmärgiks on pakkuda parimat hoolitsust kodu kaotanud kassidele. Oma tegutsemisaja jooksul on MTÜ saatnud uutesse kodudesse üle 600 kassi ametlikul tasemel, st lepingute alusel. Varjupaigas elab pidevalt umbes 30-35 kassi. 

MTÜ tegevust finantseeritakse annetuste kogumise arvel.

MTÜ Narva kasside SOS taotlust arutati Narva Linnavalitsuse linnavarakomisjoni koosolekul 14.02.2019. a (protokoll nr 3) ning otsustati:
1.	Nõustuda MTÜ Narva kasside SOS taotlusega ning anda MTÜ-le Narva kasside SOS, registrikood 80407269, avalikku enampakkumist korraldamata ajavahemikuks määramatuks ajaks tasuta kasutusse Narvas Turu tn 1 hoones 1. korrusel asuvad ruumid nr 1, 11-17 üldpindalaga 121,8 m² kassidele varjupaiga korraldamiseks.
2.	Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.

3.  OTSUS

[bookmark: _GoBack]3.1. Anda MTÜ-le Narva kasside SOS, registrikood 80407269, avalikku enampakkumist korraldamata määramatuks ajaks tasuta kasutusse Narvas Turu tn 1 hoones 1. korrusel asuvad ruumid nr 1, 11-17 üldpindalaga 121,8 m² kassidele varjupaiga korraldamiseks.
3.2.	Narva Linnavalitsuse Linnamajandusametil sõlmida MTÜ-ga Narva kasside SOS punktis 3.1 nimetatud linnavara kasutamise leping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks MTÜ-le Narva kasside SOS.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

